Munghana wa wena u tshamile nkarhi wo leha a nga kumi ntirho, kambe sweswi wa ha ku thoriwa. Tsala papila ro tlangela leswi a nga kuma ntirho. 1. Loko va twa sweswo, ntshungu hinkwawo, va holovela va prista va ku; “a ye a kule wa loye, a ku ntshuxiwa Barnabas.” Vavasati va huma endlwini, va ta eka Misaveni, va fika va nkhinsama kunene emahlweni ka yena hi un'we-un'we, va n'wi xeweta, va ri karhi va ba gugu. Misaveni a titwa a xiximiwile ku tlurisa. A pfumela na yena hi ku titsongahata. Vavasati lava a va n'wi xeweta hi Xitsonga. A swi ri rivaleni leswaku Mudau a a va byerile leswaku Misaveni a a nga koti ku vulavula Xivenda. Hambileswi a a nga swi koti ku vulavula Xivenda, Misaveni a a kumbetela leswi a va vulavula swona loko va ri karhi va angulana kwala ndyangu. Loko va hetile ku xi xeweta va ku tlaku-tlaku, va hambana hi tindlela. A va tiva lomu a va ya kona. Wansati un'we u yile laha a ku swekiwa kona, un'wana u yile eka yindlu leyiya Mudau a a nghenile ka yona swa xinkadyana, loko a sukerile vasati va yena le ka yindlu ya mazinki. Loyi wa vunharhu yena u tlhelerile ka yindlu ya mazinki.